Ш ЕШ I М

ҚАЗАҚСТАН РЕСПУБЛИКАСЫ АТЫНАН

 21 қаңтар 2015 жыл А. қаласы

М.облысының кәмелетке толмағандардың істері жөніндегі мамандандырылған ауданаралық соты құрамында төрағалық етуші А.Ш.Т, хатшылықта Н.Е отырып, арызданушы өкілі А.М.Е, кәмелетке толмағаның заңды өкілі А.З.А, А. қалалық прокурорының көмекшісі Ш.Т.Б, қатысуларымен ашық сот отырысында арызданушы «М. аудандық білім бөлімі» ММ-сі кәмелет жасына толмаған Ж.М.Т. М. облысындағы мінез-құлықты оқушыларға арналған мектеп интернатына орналастыру туралы арызы бойынша азаматтық істі қарап,

АН Ы ҚТАҒАН Ы:

Арызданушы өзінің сотқа түсірген арызында, кәмелетке толмаған 19.11.1997 жылы туылған Ж.М.Т. анасының тәрбиесіне бағынбайтынын және қаңғыбастықпен айналысатынын, жаңа оқу жылына себепсіз білім алудан бас тартқанын, кәмелетке толмаған М. М. ауданы әкімдігінің кәмелетке толмағандардың істері жөніндегі аудандық комиссияның 08 қараша 2013 жылғы №. қаулысымен мектепке қайтару туралы қаулы қабылданғаның. Алайда М.Т.Ж. бұрынғы әдетіне салып, мектеп қабырғаысна бармағанын, қайтадан білім алудан бас тартқанын. Сондықтан 19.11.1997 жылы туылған Ж.М.Т. М. облысының девианттық мінез – құлықты балаларға арналған мектеп-интернатында білім алуға және тұруға 25 мамыр 2015 жылға дейін орналастыруды сұраған.

Сот отырысында «М. аудандық білім бөлімі» ММ-нің өкіл А.М.Е., арызын толық қолдап, толықтай қуаттап, оны қанағаттандыруды сұрады.

Сот отырысында кәмелетке толмаған Ж.М.Т. анасы А.З.А., баласының мектепке бармай және сабаққа барғысы келмейтінін. Баласының үйінен рұқсатсыз бірнеше күнге кетіп қалатынын, қайда жүретінін білмейтінін. Баласының қаңғыбастықпен айналысатынын айтып көрсетіп арызданушының арызын қанағаттандыруды сұрады.

Сот отырысында кәмелетке толмаған Ж.М.Т. анасы А.З.А. қатысуымен, өзінің мектепке барғысы келмейтінін айтып көрсетіп арызданушының арызын қанағаттандыруды сұрады.

Сот, арызданушы өкілінің, кәмелетке толмағанның және оның заңды өкілінің түсініктемелерін, куәлердің жауаптарын, Ақтау қалалық прокурорының көмекшісі Ш.Т.Б. арызды қанағаттандыруға жататындығы туралы қорытындысын тыңдап, іс материалдарын зерттеп, төмендегідей тұжырымға келеді.

 Іс материалдарын зерттей келе сот отырысында анықталғандай, кәмелетке толмаған 19 қараша 1997 жылы туған Ж.М.Т. анасы А.З.А. тәрбиесінде болып келеді.

 Осыдан әрі, анасының түсініктемесі бойынша кәмелетке толмаған Ж.М.Т. мектепке бармайтыны, сабаққа қатыспайтынын, қаңғыбастықпен айналысатындығы және өзінің айтқанын тыңдамайтыны анықталды.

 Осыған орай, анасының түсініктемесі бойынша кәмелетке толмаған Ж.М.Т. мектепке барғысы келмейтіні, оқығысы келмейтіні және қаңғыбастықпен айналысатындығы анықталды.

 Сот отырысында анықталғандай кәмелетке толмаған Ж.М.Т. тәрбиесімен анасы айналыспағаны. Ж.М.Т. бірнеше рет өз еркімен отбасынан кетіп қалғаны. Жаңа 2013/2014 оқу жылынан бастап Ж.М.Т. мектепке бармағаны, кәмелетке толмаған М. дәлелсіз себептермен жалпы білім беретін оқу орындарына бармайтыны кәмелетке толмаған ретінде Мұнайлы аудандық ІІБ ҚҚБ КТІЖБ есебіне және мектеп ішіндегі тіркеуге алынғаны анықталды.

Қазақстан Республикасының 09.07.2004 жылғы № «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңының 13 бабының 1 бөлігіне сай, арнаулы білім беру ұйымдары оқу-тәрбие немесе емдеу-тәрбие мекемелерi болып табылады және әкiмшiлiк жазалау шараларына әкеп соғатын құқық бұзушылықтарды жүйелi түрде жасайтын, бастауыш, негізгі орта және жалпы орта бiлiм алудан қасақана жалтаратын, отбасынан және балалардың оқу-тәрбие ұйымдарынан үнемi кетiп қалатын, өзге де қоғамға жат iс-әрекеттер жасайтын он бiр жастан он сегiз жасқа дейiнгi кәмелетке толмағандарды тәрбиелеу, оқыту және әлеуметтiк оңалту мақсатында құрылады.

Аталған Заңның 13 бабының 1 бөлігіне сай, кәмелетке толмаған бала арнаулы бiлiм беру ұйымына бiр айдан бiр жылға дейiнгi мерзiмге жiберiлуi мүмкiн.

 Сондықтан, сот кәмелетке толмаған Ж.М.Т. М. облысындағы девиантты мінез-құлықты оқушыларға арналған мектеп интернатына орналастыру туралы арызы қанағаттандыруға жатады деп табады.

 Жоғарыдағылардың негізінде Қазақстан Республикасының 09.07.2004 жылғы № 591 санды «Кәмелетке толмағандар арасындағы құқық бұзушылықтардың профилактикасы мен балалардың қадағалаусыз және панасыз қалуының алдын алу туралы» Заңының 13 бабын, АІЖК-нің 251, 252 баптарын басшылыққа алып, сот

ШЕШІМ ЕТТІ:

«М. аудандық білім бөлімі» ММ-сі кәмелет жасына толмаған Ж.М.Т. М. облысындағы мінез-құлықты оқушыларға арналған мектеп интернатына орналастыру туралы арызы қанағаттандырылсын.

Кәмелет жасына толмаған толмаған Ж.М.Т. М. облысындағы мінез-құлықты оқушыларға арналған мектеп интернатына 2015 жылдың 25 мамыр айына дейін жіберілсін.

Шешімге наразы болған тарап шешім көшірмесі тапсырылған күннен бастап, он бес күн ішінде М. облыстық сотына М. облысының кәмелетке толмағандардың істері жөніндегі мамандандырылған ауданаралық соты арқылы шағым беруі немесе прокурор наразылық келтіруге құқылы.

Судья Т.